**NAVODILA ZA DELO**

**PONEDELJEK, 23. 3. 2020**

**DRU: GOSPODARSTVO V PRETEKLOSTI IN ŠEGE**

Natančno preberi besedilo v učbeniku na strani 70 in 71. Odgovori na vprašanja na učnem listu in preveri svoje odgovore z rešitvami.

**SLJ:** V zvezek za SLJ(abeceda) zapiši naslov **DEFINICIJA POJMA.**

**RAZLAGA SNOVI**

Kaj so pojmi, si spoznal pri obravnavi samostalnika. Opisal si jih kot nekaj, česar ne moremo prijeti, lahko pa jih na primer začutimo. Pomen besede pojem je v tem poglavju širši. Označuje imena bitij, predmetov in pojmov.

Če želiš spoznati pomen neznanih pojmov, lahko pogledaš v Slovar slovenskega knjižnega jezika ali koga vprašaš.

|  |  |  |  |
| --- | --- | --- | --- |
| Pojem | Značilnosti pojma | Nadpomenka | Značilnosti pojma |
| medved | gozdna | žival | gost kožuh  kratke močne noge |

Definicija pojma medved v povedi:

***Medved je gozdna žival, ki ima gost kožuh in kratke močne noge.***

Kateri pojmi bi ustrezali nadpomenki žival?

Veliko jih je. Zato pojem natančneje določimo z dodajanjem značilnosti: določimo vrsto živali *(gozdna)* ter dodamo še druge značilnosti (*gost kožuh,* *kratke močne noge*). Iz njih lažje razberemo, da opisujejo medveda.

Včasih poiščemo ustrezno besedno zvezo, npr.: pojem *lenoba* razložimo z besedno zvezo *len človek*, pojem *trot* v enem od pomenov pa kot *čebelji samec*.

**PREPIŠI V ZVEZEK.**

*Ne pišeš tistega, kar je v oklepaju in zraven piše ne piši.*

|  |  |  |  |
| --- | --- | --- | --- |
| Pojem | Značilnosti pojma | Nadpomenka | Značilnosti pojma |
| medved | gozdna | žival | gost kožuh  kratke močne noge |

Definicija pojma medved v povedi:

*Medved je gozdna žival, ki ima gost kožuh in kratke močne noge.*

Definicija je natančna razlaga pojma. Navadno jo sestavimo tako, da zapišemo ustrezno nadpomenko in značilnosti pojma.

*(V spomin prikliči naloge za bogatenje besednega zaklada, kjer si se srečaval s sopomenkami, protipomenkami, nadpomenkami in podpomenkami. Ne piši.)*

|  |  |  |
| --- | --- | --- |
| Pojem | Nadpomenka | Značilnosti pojma |
| veverica | žival | temno rjave barve s košatim repom, ki živi na drevju |
| kuhinja | prostor | v katerem se pripravlja hrana |
| miza | pohištvo | iz ravne plošče in navadno štirih nog |

|  |  |  |  |
| --- | --- | --- | --- |
| Pojem | Značilnosti pojma | Nadpomenka | Značilnosti pojma |
| telovadnica | zaprt | prostor | za telovadbo |
| zvonček | pomladanska | rastlina | z belimi cveti zvončaste oblike |

*(Poved iz pojma in definicije. Ne piši.)*

Telovadnica je zaprt prostor za telovadbo.

Zvonček je pomladanska rastlina z belimi cveti zvončaste oblike.

Do tu prepišeš.

Reševanje nalog v DZ stran 75, 76. Rezultate reševanja preveri z rešitvami.

**NIT:** V zvezek za NIT napiši naslov

**Živali in rastline, ki živijo v vodi, se razlikujejo od tistih na kopnem**

Pozorno preberi besedilo v učbeniku na strani 63. Nato vzemi učni list in ga reši s pomočjo prebrane vsebine. Naloge z lista lahko tudi prepišeš v zvezek in jih rešiš. Pravilnost preveri z rešitvami.

Če boš imel čas, preberi še učno snov na strani 64, kjer se boš seznanil z razlikami med kopenskimi in vodnimi rastlinami. Priložen imaš tudi učni list z rešitvami. Drugače boš to delal naslednjo učno uro.

**ŠPO:** Toplo se obleci in pojdi na sprehod. Naredi vaje za ogrevanje, nato pa teci pogovorni tek 600 m, sprint 60 m, teci ali hitro hodi na bližnji hrib, naredi vaje za sproščanje (globoki vdihi, izdihi). Ponovi tek na 600 m in 60 m. Sledi počasna hoja do doma.

**MAT:** Nadaljujemo z neenačbami.

V zvezek napiši Vaja (dan, datum)

Preden boš samostojno reševal naloge, ponovi, kaj si se naučil prejšnjo učno uro.

Prepiši v zvezek.

a < 4 a je manjše od 4 Namesto a lahko vstavimo števila 0, 1, 2, 3.

a > 4 a je večje od 4 Namesto a lahko vstavimo števila 5, 6, 7, 8, … Tri pikice pomenijo neskončno mnogo.

a ≤ 4 a je manjše ali enako 4 Namesto a lahko vstavimo števila 0, 1, 2, 3, 4.

a ≥ 4 a je večje ali enako 4 Namesto a lahko vstavimo števila 4, 5, 6, 7, 8, …

Reši naloge v DZ stran 52, 53. Pravilnost reševanja preveri z rešitvami, ki so dodane DZ.